<classify> FLORENCE SANAWA-KILWA Wakazi wa kitongojicha Mbate kata ya Kikore wilayani Kilwa Mkoani Lindi wameiomba serikalikuwajengea shule itakayohamasisha elimu kutokana na watoto wengi kuacha shulekwa kuhofia kutembea umbali mrefu wa zaidi ya kilomita 21 pamoja na mazingirawanayopita kutokuwa salama hasa kwa watoto wa kike ambao wako Katika hatarizaidi. Akizungumza naMTANZANIA ilipotembelea kitongoji hicho mkazi wa eneo hilo Hassan Kikarangoamesema kuwa watoto wa kitongoji hicho wanashindwa kuanza shule wakiwa na umriwa miaka saba na badala yake wanaanza wakiwa na umri mkubwa hali ambayohuwakatisha tamaa mapema na kupelekea wengine kupata ujauzito ambao umekuwa nikikwazo zaidi kwa watoto wakike Wakatimwingine njiani watoto wanakutana na wanyama wakali wakiwemo simba, tembo nawakati mwingine wananyeshewa na mvua, hivi mtoto anawezaje kutembea mwaka mzimaKatika eneo ambalo ni hatarishi kwake na akafanikiwa ni wachache sana waliofanikiwakufika darasa la saba hivyo tunaiomba serikali ituangalie kwa jicho lahuruma Kwa upande wake MratibuMwandamizi wa mradi wa elimu bora unaoendeshwa na Madrasa Zanzibar na Shirikala Agakhan Foundation Shaibu Mandova, amesemakuwa baada ya shirika hilo kuona adha wanayopata watoto wadogo walilazimikakujenga vituo shikizi 40 na kuweka walimu 80 lakini bado mahitaji ni makubwazaidi na kwamba wamefakiwa kupata watoto zaidi ya 1000 wenye umri wa kuanziaMiaka 5 hadi 9 Huku baadhi yao wakifanikiwa kujiunga na elimu ya msingi ambayohulazimika kutembea umbali mrefu kufuata huduma hiyo.  <topic>: KITAIFA 